Сёлета конкурс аб’яднаў больш за сем тысяч юных талентаў ад 4 да 16 гадоў з дваццаці дзвюх краін свету: Азербайджана, Амана, Арменіі, Беларусі, Балгарыі, Германіі, Грузіі, Ірана, Казахстана, Кыргызстана, Латвіі, Малдовы, Польшчы, Расіі, Сербіі, Сірыі, Таджыкістана, Туркменістана, Узбекістана, Украіны, Чэхіі і Эквадора. Яго ўдзельнікам была прапанавана наступная тэма: “Аб чым мараць дзеці?”. Малюнкі ў поўнай меры змаглі расказаць пра юных мастакоў з розных куточкаў свету, іх жыццё, захапленні і… мары.